Inntak av planter med et høyt innhold av oksalsyre og oksalater i forhold til kalsium vil dessuten føre til at kalsium fra andre matvarer ikke opptas effektivt i fordøyelseskanalen. Det samme kan være tilfellet for andre mineraler. Matvarer med et høyt innhold av oksalater anbefales kokt, siden det kan redusere innholdet av vannløselige oksalater. Steking og baking har liten virkning i denne sammenhengen.